《弃屣有感》
宋代·廖行之

蹈遍关山日几西，周旋步武镇相依。
居贫原宪履长决，战罢吴相屦不归。
已类惫靴无复召，空慙释屩顿成非。
尘劳弃屣今何有，纵尔双凫自在飞。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。